CELEX: 22020D0329
Language: ro
Date: 2019-12-13 00:00:00
Title: Decizia nr. 311/2019 a Comitetului mixt al SEE din 13 decembrie 2019 de modificare a anexelor X (Servicii în general) și XIX (Protecția consumatorilor) la Acordul privind SEE [2020/329]

5.3.2020   
               
               
                  RO
               
               
                  Jurnalul Oficial al Uniunii Europene
               
               
                  L 68/65
               
            
         DECIZIA NR. 311/2019 A COMITETULUI MIXT AL SEE
         din 13 decembrie 2019
         de modificare a anexelor X (Servicii în general) și XIX (Protecția consumatorilor) la Acordul privind SEE [2020/329]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul (UE) 2018/302 al Parlamentului European și al Consiliului din 28 februarie 2018 privind prevenirea geoblocării nejustificate și a altor forme de discriminare bazate pe cetățenia sau naționalitatea, domiciliul sau sediul clienților pe piața internă și de modificare a Regulamentelor (CE) nr. 2006/2004 și (UE) 2017/2394, precum și a Directivei 2009/22/CE (1), astfel cum a fost rectificat în JO L 66, 8.3.2018, p. 1, trebuie încorporat în Acordul privind SEE.
                  
               
                     (2)
                  
                  
                     Prin urmare, anexele X și XIX la Acordul privind SEE ar trebui modificate în consecință,
                  
               ADOPTĂ PREZENTA DECIZIE:
         
            Articolul 1
            În anexa X la Acordul privind SEE, după punctul 3a (Decizia de punere în aplicare 2014/89/UE a Comisiei) se introduce următorul text:
            
                        „4.
                     
                     
                        
                           32018 R 0302: Regulamentul (UE) 2018/302 al Parlamentului European și al Consiliului din 28 februarie 2018 privind prevenirea geoblocării nejustificate și a altor forme de discriminare bazate pe cetățenia sau naționalitatea, domiciliul sau sediul clienților pe piața internă și de modificare a Regulamentelor (CE) nr. 2006/2004 și (UE) 2017/2394, precum și a Directivei 2009/22/CE (JO L 60I, 2.3.2018, p. 1), astfel cum a fost rectificat în JO L 66, 8.3.2018, p. 1.
                        În sensul prezentului acord, dispozițiile regulamentului se citesc cu următoarele adaptări:
                        
                                    (a)
                                 
                                 
                                    în ceea ce privește statele AELS, articolul 1 alineatul (6) nu se aplică;
                                 
                              
                                    (b)
                                 
                                 
                                    la articolul 2 punctul 17, cuvintele «articolul 57 din TFUE» se înlocuiesc cu «articolul 37 din Acordul privind SEE»;
                                 
                              
                                    (c)
                                 
                                 
                                    la articolul 3 alineatul (3) și la articolul 4 alineatul (5), cuvintele «dreptul Uniunii» se înlocuiesc cu «Acordul privind SEE»;
                                 
                              
                                    (d)
                                 
                                 
                                    la articolul 4 alineatul (4), în ceea ce privește statele AELS, cuvintele «dispozițiilor din titlul XII capitolul 1 din Directiva 2006/112/CE» se înlocuiesc cu «normelor naționale speciale pentru întreprinderile mici»;
                                 
                              
                                    (e)
                                 
                                 
                                    la articolul 6 alineatul (1), cuvintele «articolului 101 din TFUE» se înlocuiesc cu «articolului 53 din Acordul privind SEE», iar la articolul 11 alineatul (2), cuvintele «articolul 101 din TFUE» se înlocuiesc cu «articolul 53 din Acordul privind SEE»;
                                 
                              
                                    (f)
                                 
                                 
                                    la articolul 11 alineatul (2), în ceea ce privește statele AELS:
                                    
                                                (i)
                                             
                                             
                                                cuvintele «2 martie 2018» se înlocuiesc cu «data intrării în vigoare a Deciziei nr. 311/2019 a Comitetului mixt al SEE din 13 decembrie 2019»;
                                             
                                          
                                                (ii)
                                             
                                             
                                                cuvintele «de la 23 martie 2020» se înlocuiesc cu «în doi ani de la data intrării în vigoare a Deciziei nr. 311/2019 a Comitetului mixt al SEE din 13 decembrie 2019».”
                                             
                                          
                              
                  
         
            Articolul 2
            În anexa XIX la Acordul privind SEE, la punctul 7d (Directiva 2009/22/CE a Parlamentului European și a Consiliului) și la punctul 7f [Regulamentul (CE) nr. 2006/2004 al Parlamentului European și al Consiliului] se adaugă următoarea liniuță:
            
                        „—
                     
                     
                        
                           32018 R 0302: Regulamentul (UE) 2018/302 al Parlamentului European și al Consiliului din 28 februarie 2018 (JO L 60I, 2.3.2018, p. 1), astfel cum a fost rectificat în JO L 66, 8.3.2018, p. 1.”
                     
                  
         
            Articolul 3
            În anexa XIX la Acordul privind SEE, la punctul 7f [Regulamentul (UE) 2017/2394 al Parlamentului European și al Consiliului] se adaugă următorul text care intră în vigoare la 17 ianuarie 2020:
            „, astfel cum a fost modificat prin:
            
                        —
                     
                     
                        
                           32018 R 0302: Regulamentul (UE) 2018/302 al Parlamentului European și al Consiliului din 28 februarie 2018 (JO L 60I, 2.3.2018, p. 1), astfel cum a fost rectificat în JO L 66, 8.3.2018, p. 1.”
                     
                  
         
            Articolul 4
            Textele Regulamentului (UE) 2018/302, astfel cum a fost rectificat prin JO L 66, 8.3.2018, p. 1, în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 5
            Prezenta decizie intră în vigoare la 14 decembrie 2019, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 6
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 13 decembrie 2019.
            
               
                  Pentru Comitetul mixt al SEE
               
               
                  Președintele
               
               Gunnar PÁLSSON
            
         
         
            (1)  JO L 60I, 2.3.2018, p. 1.
         
            (*1)  Au fost semnalate obligații constituționale.